
[bookmark: bookmark1]ПРАВИЛА И ПРОЦЕДУРИ
ЗА ПРЕДОТВРАТЯВАНЕ И САНКЦИОНИРАНЕ
НА ИЗПИТНИ ИЗМАМИ И ПЛАГИАТСТВО
В ИНСТИТУТА ЗА ДЪРЖАВАТА И ПРАВОТО ПРИ БЪЛГАРСКАТА АКАДЕМИЯ НА НАУКИТЕ
I. [bookmark: bookmark2]ОБЩИ ПОЛОЖЕНИЯ
Чл. 1. (1) Настоящите правила уреждат процедурите за предотвратяване и санкциониране на изпитни измами и плагиатство от страна на кандидатите за докторанти и докторантите по всички докторски програми и във всички форми на обучение в Институт за държавата и правото при Българската академия на науките (ИДП при БАН).
(2) Правилата се прилагат по отношение на конкурсните изпити, както и при провеждане на всеки друг вид писмено изпитване (изпит по специалността и др.).

II. [bookmark: bookmark3]МЕРКИ ЗА ПРЕДОТВРАТЯВАНЕ НА ИЗПИТНИ ИЗМАМИ И ПЛАГИАТСТВО
Чл. 2. Изпитите в ИДП при БАН се провеждат при стриктно спазване на действащото българско законодателство и на всички вътрешни за ИДП при БАН правила.

Чл. 3. При явяване на изпит, кандидатите за докторанти и докторантите се легитимират чрез представяне на валиден документ за самоличност.

Чл. 4. По време на провеждане на писменото изпитване кандидатите за докторанти и докторантите са длъжни да спазват следните правила: 
1. Личните вещи се поставят на място в залата, посочено от изпитната комисия. 
2. Кандидатите за докторанти и докторантите имат достъп до личните си вещи като документ за самоличност, лекарства, вода и др. в присъствието на член от изпитната комисия.   
3. По преценка на изпитната комисия, някои лични вещи, които създават предпоставки за измама, могат да бъдат забранени за използване и достъпът до тях да бъде ограничен. 
4. По време на писменото изпитване не се разрешава използването и достъпът до:
1) Учебни материали (учебници, сборници, ръководства, наръчници, справочници и други учебни пособия), освен ако изпитната комисия изрично не е разрешила това;
2) Преносими компютри, таблети и всякакви други електронни устройства, използвани като средства за съхранение и възпроизвеждане на текст, звук и образ, освен ако изпитната комисия не е разрешила ползването на подобни устройства, необходими за конкретния случай;
3) Мобилни телефони, хендсфри, слушалки и други технически средства за комуникация;
4) Други нерегламентирани помощни предмети и материали, които не са разрешени от изпитната комисия и нямат отношение към провеждането на изпита.

Чл. 5. Изпитните комисии, отговорни за провеждане на изпитите трябва да създадат условия, които не толерират и не поощряват плагиатство и измами от страна на кандидатите за докторанти и докторантите при явяване на писмен изпит. 

Чл. 6. Членовете на изпитните комисии са задължени да следят за изпълнение на условията по чл. 2, чл. 3 и чл. 4 от настоящите правила и процедури.

ІII. ИЗМАМИ И ПЛАГИАТСТВО ПРИ ПИСМЕНО ИЗПИТВАНЕ 

Чл. 7. (1) Като изпитна измама от страна на кандидатите за докторанти и докторантите при явяване на писмено изпитване се класифицират следните действия: 
1. употреба без разрешение на някои от забранените предмети в настоящите правила и процедури; 
2. преписване или опит за преписване по време на писменото изпитване за проверка на знанията и уменията на кандидатите за докторанти и докторантите; 
3. подсказване по време на писменото изпитване; 
4. облагодетелстване на кандидатите за докторанти и докторантите или поставянето им при субективни условия , в т.ч. ходатайства за вземане на изпит от страна на служители на ИДП при БАН или други заинтересовани лица; 
5. ако се установи, че вместо кандидата за докторант /докторанта се явява друго лице; 
6. ако кандидатът за докторант /докторантът говори по време на писменото изпитване; 
7. при установяване на фалшифициране и подмяна на изпитни резултати; 
8. при установяване на фалшифициране, укриване, подправяне на документи, попълване на неверни данни и други документни измами; 
9. при неразрешено изнасяне и разпространяване на изпитен материал. 
(2) За плагиатство от страна на докторантите се смятат следните действия: 
1.	директно цитиране на текст, данни, илюстрации, таблици и други научни резултати, без позоваване на източника;
2.	копиране на раздели от книги, публикации, доклади, монографии, дисертации и научни тези без подходящо цитиране;
3.	копиране и вмъкване на текстове от интернет или онлайн източник и представяне като собствена работа, без да се дава правилна препратка (цитиране).
4. 	други действия, определени за „плагиатство“ от действащото законодателство

[bookmark: bookmark4]IV. УСТАНОВЯВАНЕ И ДОКАЗВАНЕ НА ИЗПИТНИ ИЗМАМИ 

Чл. 8. (1) Установяването на изпитни измами се осъществява в деня на писмения изпит от членовете на изпитната комисия.
(2) В случай на измама, опит за измама или възпрепятстване нормалното протичане на писмения изпит, комисията оформя писмен протокол, подписан от членовете й, изпитваното лице и един свидетел. При отказ на изпитваното лице да подпише протокола, двама свидетели удостоверяват отказа му със своите подписи. 

		Чл. 9. (1) При възможност Институтът осигурява използването на специализиран инструмент за проверка оригиналността на дисертационни и научни трудове и разкриване на плагиатство.
(2) В ИДП при БАН се извършва превантивна дейност за предотвратяване на плагиатство, която включва участие на докторантите в обучения, или семинари за запознаване с практиката за цитиране и избягване на плагиатство.
(3) За избягване на плагиатство следва винаги да се прави точно цитиране и позоваване, съобразно съответните правила на ИДП при БАН.

Чл. 10 (1) При установяване на нарушения, подлагащи под съмнение оригиналността на дисертационен труд по време на неговата подготовка или на научна статия подлежаща на печат се сезират: Ръководителят на обучаващото звено (Директор на ИДП при БАН); Етичната комисия в ИДП при БАН. 
(2) При установяване на нарушения, подлагащи на съмнение оригиналността на предаден за защита дисертационен труд се сезира Научното жури за публична защита.


		V. САНКЦИИ ПРИ УСТАНОВЯВАНЕ НА ИЗПИТНА ИЗМАМА И ПЛАГИАТСТВО. ПРОЦЕДУРА ЗА ДЕЙСТВИЕ.
Чл. 11. При установяване на изпитна измама или опит за измама от страна на кандидат зa докторант или докторант, изпитната комисия взема решение за анулиране на съответния изпит. Решението се посочва в протокола по чл. 8, ал. 2, който се докладва пред Научния съвет на ИДП при БАН. По предложение на Научния съвет (със заповед на Директора), на докторанта могат да бъдат наложени допълнителни санкции. 

Чл. 12. При установено плагиатство в проект на дисертационен труд за ОНС „доктор“ и за НС „доктор на науките“ се предприемат следните действия:
1. При плагиатство, което е в резултат на небрежност или без намерение за измама и приликите в документите са незначителни, на кандидата за ОНС „доктор“ и за НС „доктор на науките“ се разрешава да представи отново работата си след прилагане на подходящо цитиране.
2. При плагиатство, при което е установен умишлен и планиран опит за копиране на работата на друг автор; или голямо количество данни, взети от работа на друг автор; или източник на данни за копиране и др. и е доказано намерението за измама (представяне на данните/резултатите като собствени): 
- се изисква детайлна преработка на дисертационния труд;
- не се зачитат представените материали в резултат на установено плагиатство; 
- отправя се предупреждение за отстраняване от ИДП при БАН; 
- лицето се отстранява от ИДП при БАН 

Чл. 13. (1) При налагане на санкциите се спазват следните принципи: 
1. Санкциите се налагат с цел да се предотврати извършването на подобни нови нарушения. 
2. Тежестта на санкцията трябва да съответства на тежестта на извършеното нарушение. 
3. За едно конкретно нарушение може да бъде наложено само едно наказание. 
4. Могат да бъдат налагани само санкции, които са предвидени в нормативен акт или в тези правила и процедури. 
(2) Санкциите се налагат в едномесечен срок от установяване на съответното нарушение.

Чл. 14. Санкциите се налагат със заповед на Директора на ИДП при БАН по предложение на Комисията по етика. 

Чл. 15. В едноседмичен срок кандидатът за докторант/докторантът може да обжалва наложената му санкция, като подаде писмено възражение до Директора на ИДП при БАН.

Чл. 16. При установено плагиатство в започнала процедура за придобиване на научна степен или заемане на академична длъжност, се прилагат разпоредбите на ЗРАСРБ.

Чл. 17. При доказано по законоустановения ред плагиатство на представените научни данни в научните трудове на лице, въз основа на които то е придобило научна степен или е заело академична длъжност, Директорът на ИДП при БАН предприема действия и налага санкции по предложение на Научния съвет на ИДП при БАН.

